
 JUDEȚUL BIHOR
CONSILIUL LOCAL AL COMUNEI BOROD
Borod, nr.162, 417065, Borod, Bihor, România, CUI 468750
Tel. 40.259.315098;  Fax 40.0259.315506
    primaria_borod@yahoo.com
H O T Ă R Â R E A nr. 14
din 27 februarie 2023
privind aprobarea bugetului local al comunei Borod pentru anul 2023
Analizând temeiurile juridice, respectiv: 

a)  - art. 19 alin. (1) lit. „a”, art. 20 alin. (1) lit. a, art. 23 alin. (2) lit. a și f, art. 41 din Legea nr. 273/2006 privind finanţele publice locale, cu modificările şi completările ulterioare;
b)- art. 1 alin. (5) din O.G. nr. 80/2001 privind stabilirea unor normative de cheltuieli pentru autoritățile administrației publice și instituțiile publice modificată și completată prin Legea nr. 258/2015; 
c) – Legea nr. 368/2022 a bugetului de stat pe anul 2023;
d)  - art. 129 alin. (2) lit. b), alin. (4) lit. a), alin. (2) lit. d) și alin. (7) lit. a), b),  d)  și e), art. 240 alin. (2) din OUG nr. 57/2019 privind Codul administrativ, cu modificările și completările ulterioare;

Ținând cont de:
a) - procesul verbal nr. 10.054 din 10.01.2023 privind afișarea proiectului bugetului local al comunei Borod pentru anul 2023, proiect care conține date estimative a indicatorilor de venituri și cheltuieli, cu respectarea prevederilor art. 39 alin. (3) din Legea nr. 273/2006 privind finanţele publice locale, cu modificările şi completările ulterioare, perioadă în care nu au fost înregistrate contestații;

Luând act de: 

a)  referatul de aprobare prezentat de către primarul comunei, în calitatea sa de iniţiator, înregistrat cu nr. 10.357 din 21.02.2023;

b) raportul Compartimentului financiar-contabil din cadrul aparatului de specialitate al primarului, înregistrat cu nr. 10.358 din 21.02.2023;
c) avizele consultative favorabile ale comisiilor de specialitate ale Consiliului Local al Comunei Borod. 

În temeiul prevederilor art. 139 alin. (1) și alin. (3) lit. a), art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, 

Consiliul Local al Comunei Borod, cu 7 voturi ”pentru”, 5 voturi ”împotrivă”, 0 voturi ”abțineri”, din totalul de 13 consilieri în funcţie, prezenți 12,

HOTĂRĂŞTE:


Art. 1 - Se aprobă bugetul local al comunei Borod pe anul 2023, conform anexei nr. 1, ce face parte integrantă din prezenta hotărâre.


Art. 2 - Se aprobă cota de carburant de 150 l/lună pentru autoturismul Dacia Logan aflat în dotarea primăriei și 150 l/lună pentru autoutilitara Volkswagen utilizată pentru interventii la sistemul de alimentare cu apă și canalizare.

Art. 3 - Se aprobă acordarea premiului de fidelitate, în sumă de 500 lei net, cuplurilor care împlinesc 50 de ani de căsătorie în anul 2023.
Art. 4 - Se aprobă, pentru anul 2023, un numar de 24 indemnizații acordate părintilor sau reprezentanților legali ai copilului cu handicap grav și adultului cu handicap grav care necesită îngrijire din partea altei persoane sau reprezentantului său legal și un număr de 24 posturi de asistenți personali.


Art. 5 - Se aprobă utilizarea execedentului anului precedent al bugetului local pentru finanțarea cheltuielilor secțiunii de dezvoltare în sumă de 294.545,82 lei, reprezentând prefinanțarea încasată în anii precedenți ce urmează a se utiliza în anul curent, pentru  proiectul  finantat din fonduri europene - AFIR, derulate prin Programul Fondul European Agricol de Dezvoltare Rurală  (FEADR) și pentru obiective de investiții derulate prin bugetul local, după cum urmează:
1. „MODERNIZARE ȘI DOTARE CĂMINE CULTURALE ÎN LOCALITĂȚILE VALEA MARE DE CRIȘ ȘI CETEA, ÎN COMUNA BOROD, JUDEȚUL BIHOR”– 294.545,82 lei, derulat prin FEADR;

Art. 6 - Prezenta hotărâre se comunică cu:


-Instituţia Prefectului Judeţului Bihor,


-Primarul comunei,


-Administația județeană a finanțelor publice Bihor,


-Compartimentul financiar-contabil,


-publicare pe site-ul primăriei  www.borod.ro, Monitorul Oficial Local,


-dosarul ședinței.

PREŞEDINTE DE ŞEDINŢĂ,

              CONTRASEMNEAZĂ:

           Ioan TOPAI
  
                        SECRETARUL GENERAL AL COMUNEI,








            Ileana BUTIRI


